section_heading: Zemljopis
paragraph_text: Velika Britanija leži na europskom kontinentalnom šelfu. Nalazi se sjeverozapadno od kontinentalne Europe, a od europskog kopna odvojena je Sjevernim morem i La Mancheom, koji se sužava 34 km u Doverskim vratima.<ref> Prostire se na 10° zemljopisne širine po svojoj dužoj osi sjever-zapad i zauzima površinu od 209.331 km², bez manjih okolnih otoka. Irski kanal, Irsko more, Prolaz Svetog Jurja i Keltsko more na zapadu razdvajaju otok od Irske.<ref> Otok je Eurotunelom, najdužim podvodnim željezničkim tunelom na svijetu, koji je dovršen 1993., fizički povezan s kontinentalnom Europom. Otok se odlikuje niskim reljefom na istoku i jugu, dok se brda i planine nalaze na zapadnim i sjevernim dijelovima otoka. Veliku Britaniju okružuje oko 1.000 manjih otoka i hridova. Najveća udaljenost zračnom linijom između dvije točke iznosi 968 km od grofovije Cornwalla do Caithnessa, odnosno 1349 km na zemlji.